Diari Oficial de la Generalitat Valenciana


Sumari del DOGV 2968, del 10-04-1997 (1997/6564)

ORDRE de 12 de març de 1997, de la Conselleria de Cultura, Educació i Ciència, per la qual es convoquen els concursos del Festival Cinema Jove 97 i s'estableixen les bases per a participar-hi.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2968

Data del DOGV
:   10-04-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/6564


Data del document
:   12-03-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 12 de març de 1997, de la Conselleria de Cultura, Educació i Ciència, per la qual es convoquen els concursos del Festival Cinema Jove 97 i s'estableixen les bases per a participar-hi.  
L'article 3 de la Llei de la Generalitat Valenciana 4/1989, de 26 de juny, sobre l'Institut Valencià de la Joventut, atribueix a aquesta entitat autònoma, entre d'altres, la funció de potenciar la promoció sociocultural de la joventut.  
Per això, i d'acord amb el que disposa l'article 35 de la Llei de La Generalitat Valenciana 5/1983, de 30 de desembre, de Govern Valencià,  
ORDENE  
Primer  
Es convoquen els concursos del Festival Cinema Jove 97, integrat pel Festival Internacional de Joves Realitzadors de Cinema, el Festival Internacional de Joves Realitzadors de Vídeo i l'Encontre de Grups Escolars Realitzadors de Cinema i Vídeo, que es regirà per les bases que figuren en els annexos I, II, i III d'aquesta ordre.  
Segon  
Els premis concedits pel Festival sumen un total de 5.600.000 pessetes.  
L'Institut Valencià de la Joventut finançarà, a càrrec del capítol IV, línia de subvenció 404 del seu pressupost per a 1997, premis per un import màxim de 5.300.000 pessetes, d'acord amb el detall següent:  
- Festival Internacional de Joves Realitzadors de Cinema: 4.500.000 PTA.  
- Festival Internacional de Joves Realitzadors de Vídeo: 800.000 PTA.  
L'Agència Espanyola de Cooperació Internacional, d'acord amb el que estableix el conveni corresponent, finançarà el Tercer Premi Curtmetratges, dotat amb 300.000 PTA (tres-centes mil pessetes).  
En tot cas, encara que aquest conveni no arribarà a celebrar-se, l'IVAJ assumirà el cost global dels premis concedits pel Festival, a càrrec del capítol IV, línia de subvenció 404 del seu pressupost per a 1997, per un import màxim de 300.000 pessetes.  
DISPOSICIONS FINALS  
Primera  
Es faculta el director general de l'Institut Valencià de la Joventut perquè adopte les mesures complementàries que calguen per dur a terme el que disposa aquesta ordre.  
Segona  
Aquesta ordre, que entrarà en vigor el mateix dia de la seua publicació en el Diari Oficial de la Generalitat Valenciana, posa fi a la via administrativa, segons disposa l'article 109.C) de la Llei 30/1992, i contra ella es podrà interposar un recurs contenciós administratiu després de la comunicació a la Conselleria de Cultura, Educació i Ciència, segons el que disposa l'article 110.3 de la Llei 30/1992. El recurs contenciós administratiu s'interposarà davant del Tribunal Superior de Justícia de la Comunitat Valenciana en el termini de dos mesos, comptadors a partir de l'endemà de la publicació de l'ordre en el Diari Oficial de la Generalitat Valenciana, segons disposa l'article 58.3.B de la Llei de la Jurisdicció Contenciosa Administrativa.  
València, 12 de març de 1997.- El conseller de Cultura, Educació i Ciència: Francisco Camps Ortiz.  
Annex I  
Bases per al Festival Internacional de  
 Joves Realitzadors de Cinema  
Cinema Jove està reconegut per la Federació Internacional de Productors de Films (FIAPF) com a Festival Internacional especialitzat en Joves Realitzadors.  
El Festival està organitzat per l'Institut Valencià de la Joventut en col·laboració amb la Filmoteca de la Generalitat Valenciana i Canal-9 Televisió Valenciana.  
1. Categories  
S'hi estableixen les següents categories:  
- Oficial Llargmetratges (a partir de 60 min)  
- Oficial Curtmetratges (menys de 60 min)  
2. Participants  
Hi poden participar tots els joves realitzadors i realitzadores que hagen nascut després de l'1 de gener de 1962.  
3. Condicions tècniques  
a) Les obres hauran d'estar produïdes en format cinema 16mm o 35mm.  
b) Cada participant podrà presentar al Festival dues obres com a màxim.  
c) Les obres hauran de presentar-se en versió original i s'hi haurà d'adjuntar un dossier amb els textos i els diàlegs originals i la seua traducció, si escau, al valencià, al castellà o a l'anglès.  
d) Les obres hauran d'estar produïdes després del mes de gener de 1996 i no haver estat presentades en anteriors edicions del Festival, ni haver estat estrenades en sales comercials de la Comunitat Valenciana.  
e) Les pel·lícules que no oferisquen les garanties tècniques necessàries per a una bona projecció en públic poden ser rebutjades.  
4. Desenvolupament del Festival  
a) El Comitè de Selecció, designat a l'efecte, farà la selecció de les obres presentades al Festival perquè siguen projectades durant els dies que van del 21 al 28 de juny de 1997 en el transcurs del Cinema Jove 97.  
b) Els films seleccionats seran projectats un màxim de tres vegades en qualsevol de les seus del Festival.  
c) Cinema Jove organitza un Mercat Internacional del Curtmetratge que es durà a terme del 21 al 27 de juny de 1997, dins del marc del Festival, d'acord amb les següents característiques:  
- Poden participar en el Mercat tots els curtmetratges inscrits en la competició, hagen estat seleccionats o no per a la seua projecció. Els productors que vulguen inscriure la seua obra en aquest Mercat hauran de fer-ho constar en omplir el full d'inscripció.  
- Les còpies en vídeo dels curtmetratges que participen en el Mercat, hi romandran durant els dies de la seua celebració. Una vegada acabat seran tornades als propietaris.  
- El VHS haurà d'estar subtitulat en anglès; en cas contrari, l'autor haurà d'enviar la llista de diàlegs en anglès, en valencià, o en castellà.  
- Cinema Jove editarà un catàleg de les obres presents al Mercat.  
5. Jurats   
a) El president de l'Institut Valencià de la Joventut designarà els membres del Comitè de Selecció, i també els dels jurats de les dues categories de caràcter competitiu: llargmetratges i curtmetratges.  
- El jurat de la categoria llargmetratges estarà format per 5 membres, seleccionats entre persones de reconegut prestigi professional, representants dels sectors de la producció, la realització, la interpretació i la crítica cinematogràfica. Només dos d'ells seran de nacionalitat espanyola.  
- El jurat de la categoria curtmetratges estarà format per 3 membres, seleccionats entre persones de reconegut prestigi professional, representants dels sectors de la producció, la realització, la interpretació i la crítica cinematogràfica. Només un d'ells serà de nacionalitat espanyola.  
b) Els premis seran concedits per resolució del president de l'Institut Valencià de la Joventut, a proposta del jurat corresponent.  
6. Premis  
Les obres seleccionades de la Secció Oficial Competitiva podran obtenir els premis següents:  
a) Llargmetratges  
Premi al Millor Llargmetratge 3.000.000 PTA  
b) Curtmetratges  
1r Premi curtmetratge 1.000.000 PTA   
2n Premi curtmetratge 500.000 PTA   
3r Premi curtmetratge 300.000 PTA,  
atorgat per l'Agència Espanyola de Cooperació Internacional  
Els jurats podran atorgar també totes les mencions que consideren adients.  
Els beneficiaris dels premis hauran d'acreditar prèviament al cobrament, que es troben al corrent de les obligacions tributàries i davant de la Seguretat Social referides al moment de la presentació de la sol·licitud, segons el que preveu l'ordre de la Conselleria d'Economia i Hisenda del 30 de maig de 1996, Diari Oficial de la Generalitat Valenciana del 21 de juny de 1996.  
7. Inscripció  
a) Els productors o realitzadors que hi vulguen participar podran presentar la inscripció a l'Institut Valencià de la Joventut (C/ Jeroni de Monsoriu 19 o C/ Hospital, 11, de València, Tels. 34-(9)1-134 84 26/398 59 69; Fax. 34-(9)4-192 06 65), fins el 30 d'abril de 1997.  
La documentació podrà ser presentada per qualsevol dels mitjans que preveu l'article 38.4 de la Llei 30/1992, de 30 de novembre, de Règim Jurídic de les Administracions Públiques i del Procediment Administratiu Comú.  
b) El dossier d'inscripció constarà de:  
- Full d'Inscripció (segons el model que s'inclou en l'annex IV).  
- Fotocòpia del DNI o del passaport del realitzador/a.  
- Currículum personal.  
- Còpia del film en vídeo VHS.  
- Dues fotografies en B/N d'algun fotograma de l'obra per a la publicació del catàleg.  
- Diàlegs originals amb traducció, si escau, al valencià, al castellà o a l'anglès.  
- Documentació sobre el film (affiche, pressbook,...)  
8. Enviament de les còpies  
a) Les obres seleccionades per a la seua projecció durant el Festival hauran de ser enviades en còpia cinematogràfica abans del 10 de juny de 1997. Atès el caràcter internacional del Festival, l'organització recomana que les còpies estiguen subtitulades a l'anglès o al francès. No obstant això, l'organització assegura el subtitulat electrònic al castellà de totes les còpies presents en les seccions oficials.  
b) Totes les còpies hauran de dur una etiqueta amb l'adreça de devolució. Cas que les dades no siguen correctes o estiguen incompletes, el Festival no es responsabilitza dels retards o de la pèrdua en la devolució.  
Paral·lelament a l'enviament de la còpia, el remitent haurà d'enviar -per fax, telegrama o correu aeri- avís de l'expedició, notificant la tramesa de la pel·lícula tot detallant la data i la forma d'enviament.  
c) Les despeses d'enviament de les còpies seran a càrrec de l'expedidor, i les de devolució, a càrrec de l'organització del Festival.  
d) Les obres estaran assegurades pel Festival des del moment de la recepció fins el moment de la devolució.  
e) Les còpies es remetran als autors, en finalitzar el Festival, a l'adreça facilitada en l'apartat corresponent del full d'inscripció.  
9. Acceptació de les bases  
La participació en el Festival suposa l'acceptació d'aquestes bases.  
Annex II  
Bases per al Festival Internacional de   
Joves Realitzadors de Vídeo  
El Festival està organitzat per l'Institut Valencià de la Joventut en col·laboració amb la Filmoteca de la Generalitat Valenciana i Canal-9 Televisió Valenciana.  
1. Obres  
Al Festival es podran presentar tots aquells treballs que s'inscriguen dins de la Videocreació, Grafisme Electrònic i Infografia.  
2. Participants  
Hi poden participar tots els joves realitzadors i realitzadores que hagen nascut després de l'1 de gener de 1962.  
Les obres hauran d'haver estat produïdes després del mes de gener de 1996 i no haver-les presentades en edicions anteriors del Festival.  
3. Condicions tècniques  
a) Les obres es presentaran en sistema vídeo format 3/4 U-Matic BB (PAL, SECAM, NTSC), independentment del format original en què hagen estat produïdes.  
b) Les obres podran presentar-se en qualsevol llengua. En el cas que es tracte d'una llengua no oficial de l'Estat espanyol, s'hi haurà d'adjuntar una llista de diàlegs en valencià, castellà, o anglès .  
c) Cada obra haurà d'anar al començament d'una cinta que només contindrà aquesta obra.  
d) Les cintes hauran d'anar muntades en estoigs en la portada dels quals s'inclourà: títol de l'obra, nom del realitzador, any de producció, durada i sistema d'àudio.  
e) No s'admetran còpies de films, però sí extractes que puguen formar part de les obres.  
4. Desenvolupament del Festival  
a) El Comitè de Selecció, designat a l'efecte, realitzarà la selecció de les obres que seran projectades durant el Festival.  
b) El Comitè de Selecció es reserva el dret d'apreciar el caràcter específicament vídeo dels treballs presentats.  
c) Finalitzat el procés de selecció, se'n comunicarà el resultat, per escrit, a tots els participants.  
d) Els vídeos seleccionats es projectaran un màxim de tres vegades.  
e) Cinema Jove organitza un Mercat Internacional del Curtmetratge que es durà a terme del 21 al 27 de juny de 1996, dins del marc del festival, d'acord amb les següents característiques:  
- Poden participar en el Mercat tots els curtmetratges i vídeos inscrits en la competició, hagen estat seleccionats o no per a la seua projecció.   
- Els productors que vulguen inscriure la seua obra en aquest Mercat hauran de fer-ho constar en omplir el full d'inscripció i enviar una còpia en vídeo VHS (PAL, SECAM, NTSC) de l'obra, amb una etiqueta especificant que és per al Mercat i indicant l'adreça de devolució.  
- Les còpies en vídeo dels curtmetratges que participen en el Mercat, hi romandran durant els dies de la seua celebració. Una vegada acabat seran tornades als propietaris.  
- El VHS haurà d'estar subtitulat en anglès; en cas contrari, l'autor haurà d'enviar la llista de diàlegs en anglès, en valencià o en castellà.  
- Cinema Jove editarà un catàleg de les obres presents al Mercat.  
5. Jurats  
a) El president de l'Institut Valencià de la Joventut designarà els membres del Comitè que intervindrà en la selecció prevista en la base anterior, i els del Jurat que realitzarà la posterior assignació dels premis entre les obres seleccionades.  
- El Jurat estarà format per 3 membres, seleccionats d'entre persones de reconegut prestigi professional, representants dels sectors de la producció, la realització, la interpretació i la crítica videogràfica.  
b) Els premis seran concedits per resolució del president de l'Institut Valencià de la Joventut, a proposta del Jurat.  
6. Premis  
Les obres seleccionades per a competir podran optar als premis següents:  
\* Premi a la millor realització internacional de videocreació, dotat amb 600.000 PTA.  
\* Premi a la millor utilització creativa dels mitjans tecnològics, dotat amb 200.000 PTA.  
Els beneficiaris dels premis hauran d'acreditar, prèviament al cobrament, que estan al corrent de les seues obligacions tributàries i davant de la Seguretat social referides al moment de la presentació de la sol·licitud, en els termes que preveu l'ordre de la Conselleria d'Economia i Hisenda del 30 de maig de 1996, Diari Oficial de la Generalitat Valenciana del 21 de juny de 1996  
7. Inscripció  
a) Els productors o realitzadors que hi vulguen participar podran presentar la inscripció a l'Institut Valencià de la Joventut (C/ Jeroni de Monsoriu 19 o C/ Hospital, 11, de València, Tels. 34-(9)2-534 76 26/398 59 69; Fax. 34-(9)0-716 26 65), fins el 30 d'abril de 1997.  
La documentació podrà ser presentada per qualsevol dels mitjans que preveu l'article 38.4 de la Llei 30/1992, de 30 de novembre, de Règim Jurídic de les Administracions Públiques i del Procediment Administratiu Comú.  
b) El dossier d'inscripció constarà de:  
- Full d'Inscripció (segons el model que s'inclou en l'annex IV).  
- Fotocòpia del DNI o del passaport del realitzador o realitzadora  
- Currículum personal.  
- Còpia en vídeo U-MATIC BB.  
- Dues fotografies en B/N d'algun fragment de la cinta per a la publicació del catàleg.  
- Diàlegs originals amb traducció, si escau, al valencià, al castellà o a anglès.  
- Documentació sobre el vídeo (affiche, pressbook,...)  
8. Utilització de les obres  
a) L'Institut Valencià de la Joventut es reserva el dret de reproduir, en una còpia, les obres premiades, esmentant-ne l'autor/a, i de projectar-les en altres festivals, en qualitat d'obres seleccionades en el Cinema Jove 97, i també en el circuit de distribució no comercial de la Generalitat Valenciana.  
b) Les obres es remetran als autors, en finalitzar el Festival, a l'adreça facilitada en l'apartat corresponent del full d'inscripció.  
c) Totes les obres hauran de dur una etiqueta amb l'adreça de devolució. Cas que les dades no siguen correctes o estiguen incompletes, el Festival no es responsabilitza dels retards o de la pèrdua en la devolució.  
d) Les despeses d'enviament de les còpies seran a càrrec de l'expedidor, i les de devolució, a càrrec de l'organització del Festival.  
9. Acceptació de les bases  
La participació en el Festival suposa l'acceptació d'aquestes bases.  
Annex III  
Bases per a l'Encontre de Grups Escolars  
 Realitzadors de Cinema i Vídeo  
L'Encontre de Grups Escolars està organitzat per l'Institut Valencià de la Joventut, en col·laboració amb el Ministeri d'Educació i Ciència, i el programa "La aventura del saber" de La 2 de TVE.  
1. Participants  
Poden participar en aquest Encontre els grups de joves espanyols o residents a l'estat espanyol, menors de 20 anys i que representen centres educatius, d'EPA, associacions juvenils o tallers d'imatge.  
2. Categories  
S'hi estableixen dues categories:  
- A: fins 14 anys  
- B: de 15 a 20 anys  
3. Condicions tècniques  
a) Les obres es presentaran en sistema vídeo VHS, independentment del format en què hagen estat produïdes.  
b) Les obres podran presentar-se en qualsevol llengua oficial de l'Estat espanyol i la durada màxima serà de 15 minuts.  
c) Cada obra s'haurà de presentar en una sola cinta.  
d) No s'admetran obres participants en anteriors edicions de CINEMA JOVE.  
4. Desenvolupament de l'encontre  
El Comitè de Selecció designat a l'efecte realitzarà una primera selecció de les obres presentades a l'Encontre perquè es projecten durant dos dies, entre el 21 i el 28 de juny de 1997, en el transcurs del Cinema Jove 97.  
Els productors les obres dels quals resulten escollides en aquesta selecció inicial, en rebran un certificat acreditatiu de la participació.  
5. Jurats  
a) El director general de l'IVAJ designarà els membres del Comitè que intervindrà en la selecció inicial, prevista en la base anterior, i els del jurat que realitzarà la posterior assignació dels premis entre les obres seleccionades.  
b) Els premis seran concedits per resolució de la presidenta de l'Institut Valencià de la Joventut a proposta del jurat corresponent.  
6. Premis  
Les obres seleccionades podran obtenir els premis següents:  
Premi categoria A........ Lot de material audiovisual  
Trofeu i Diploma acreditatiu  
Atorgat pel Ministeri d'Educació i Cultura  
Accèssit................... Lot de material audiovisual  
Trofeu i Diploma acreditatiu  
Atorgat pel Ministeri d'Educació i Cultura  
Premi categoria B........ Lot de material audiovisual  
Trofeu i Diploma acreditatiu  
Atorgat pel Ministeri d'Educació i Cultura  
Accèssit................... Lot de material audiovisual  
Trofeu i Diploma acreditatiu  
Atorgat pel Ministeri d'Educació i Cultura  
7. Inscripció  
a) Els participants hauran de presentar l'obra a l'Institut Valencià de la Joventut (C/ Jeroni de Monsoriu 19 o C/ Hospital, 11, de València, Tels. 34-(9)7-190 18 26/398 59 69; Fax. 34-(9)1-881 50 65), fins el 30 d'abril de 1997.  
La documentació podrà ser presentada per qualsevol dels mitjans que preveu l'article 38.4 de la Llei 30/1992, de 30 de novembre, de Règim Jurídic de les Administracions Públiques i del Procediment Administratiu Comú.  
b) Juntament amb les obres es lliurarà:  
- Full d'inscripció (segons el model que s'inclou en l'annex IV).  
- Currículum del grup/realitzador (projecte del Centre en què s'especifiquen les produccions, els premis...)  
- Dues fotografies en B/N d'algun fragment de la cinta per la publicació del catàleg.  
- Acreditació del centre o entitat que representen, de l'edat dels participants.  
8. Utilització de les obres  
a) L'Institut Valencià de la Joventut es reserva el dret de reproduir, en una còpia, les obres premiades, esmentant-ne l'autor o autora, i de projectar-les en altres festivals, en qualitat d'obres seleccionades en el Cinema Jove 97, i també en el circuit de distribució no comercial de la Generalitat Valenciana.  
b) Les obres es remetran als autors, en finalitzar el Festival, a l'adreça facilitada en l'apartat corresponent del full d'inscripció.  
c) Totes les obres hauran de dur una etiqueta amb l'adreça de devolució. Cas que les dades no siguen correctes o estiguen incompletes, el Festival no es responsabilitza dels retards o de la pèrdua en la devolució.  
d) Les despeses d'enviament de les còpies seran a càrrec de l'expedidor, i les de devolució, a càrrec de l'organització del Festival.  
9. Acceptació de les bases  
La participació en el Festival suposa l'acceptació d'aquestes bases.  
Full d'inscripció en el Festival Internacional de Joves Realitzadors de Cinema/Hoja de inscripció en el Festival Internacional de Jóvenes Realizadores de Cine  
1. Dades del film/Datos del film  
Títol original/Título original:   
Data de producció/Fecha de producción:  
Nacionalitat/Nacionalidad:  
Durada/Duración:  
Data de producció/Fecha de producción:  
Format/Formato: 16mm... 35mm...  
Color... B/N...  
So/Sonido: Mono òptic/Mono óptico...   
òptic dolby estèreo/óptico dolby estéreo...  
so magnètic/sonido magnético...  
Format de pantalla/formato de pantalla: 1,37... 1,66... 1,85... 2,35...  
Idioma del subtitulat/idioma del subtitulado:  
Festivals en què el film ha participat/Festivales en los que el film ha participado:  
Premis del film en aquests festivals/Premios del film en esos festivales:  
2. Dades de la productora/Datos de la productora  
Nom/Nombre:  
Adreça (carrer, plaça i nº)/Domicilio (Calle, Plaza y nº):  
Localitat, província, país/Localidad, provincia, país:  
C P:  
Tel.: Fax:  
Vendes a l'estranger/Ventas al extranjero:  
Nom/Nombre:  
Adreça (carrer, plaça i nº)/Domicilio (Calle, Plaza y nº):  
Localitat, província, país/Localidad, provincia, país:  
C P:  
Tel.: Fax:  
3. Dades del director/Datos del director  
Nom/Nombre:  
Data de naixement/Fecha de nacimiento:  
DNI-Passaport/DNI-Pasaporte:  
Adreça (carrer, plaça i nº)/Domicilio (Calle, Plaza y nº):  
Localitat, província, país/Localidad, provincia, país:  
C P:  
Tel.: Fax:  
4. Fitxa tècnica/Ficha técnica  
NOTA: Les dades d'aquest full d'inscripció podran ser incloses en publicacions editades per l'Institut Valencià de la Joventut/Los datos de la presente hoja de inscripción podrán incluirse en publicaciones editadas por el Institut Valencià de la Joventut.  
Institut Valencià de la Joventut. C/Jeroni de Monsoriu, 19. 46765 València. Tel: 92 (7)9 014 41 12/398 59 69. Fax: 34 (9)6 398 59 65.  
Full d'inscripció en el Festival Internacional de Vídeo/Hoja de inscripción en el Festival de Vídeo  
1. Dades de l'obra/Datos de la obra  
Títol original/Título original:  
Gènere/Género:  
Any de producció/Año de producción:  
Durada/Duración:  
Idioma original:  
Subtítols/Subtítulos:  
Nacionalitat/Nacionalidad:  
2. Dades tècniques/Datos técnicos:  
Màster original:  
Color :........ B-N:.....   
Monocromo......  
Sistema de color:  
PAL... NTSC... SECAM....  
Sistema de so/de sonido:  
Estèreo....  
Sistema de Color:  
3. Realitzador-a/Realizador-a  
Nom/Nombre:  
Data de naixement/Fecha de nacimiento:  
DNI-Passaport/DNI-Pasaporte:  
Adreça (carrer, plaça i nº)/Domicilio (Calle, Plaza y mº):  
Localitat, província, país/Localidad, provincia, país:  
C P:  
Tel.: Fax:  
Biofilmografia:  
4. Productor/a  
Nom/Nombre:  
Adreça (carrer, plaça i nº)/Domicilio (Calle, Plaza y nº):  
Localitat, província, país/Localidad, provincia, país:  
C P:  
Tel.: Fax:  
5. Fitxa tècnica/Ficha técnica  
Guió/Guión:  
Fotografia/Fotografía:  
Càmera/Cámara:  
Edició/Edición:  
So/Sonido:  
Música:  
Altres dades/Otros datos:  
Sinopsi (per a la publicació en el catàleg)/Sinopsis (para su publicación en el catálogo):  
Notes/Notas  
1. Si la meua obra és seleccionada, autoritze l'emissió per TV d'un extracte de l'obra (màxim 3 min)/Si mi obra es seleccionada, autorizo la emisión por TV de un extracto de la obra (máximo 3 min)  
Sí... No...  
2. Si la meua obra no és seleccionada a concurs, n'autoritze la difusió en altres seccions programades pel Festival/Si mi obra no es seleccionada a concurso, autorizo su difusión en otras secciones programadas por el Festival.  
Sí... No...  
Mercat del curtmetratge/Mercado del cortometraje  
Inscriviu la vostra cinta en el Mercat de l'Audiovisual?/¿Inscribe su cinta en el Mercado del Audiovisual?